Lögmenn á daginn og trúbadorar í kvöldin Frosti Logason skrifa 19. febrúar 2014 07:00 Jeff Hall og Mike Massé hafa spilað saman í yfir tuttugu ár . Þriggja ára gömul upptaka af miðaldra trúbador-dúett á pizza-búllu í Utha í Bandaríkjunum , fer nú sem eldur í sinu á samfélagsmiðlum . Á upptökunni er að finna ábreiðu þeirra Mike Massé og Jeff Hall af hinum ódauðlega slagara Africa eftir hljómsveitina Toto . Myndbandið hefur verið að dreifast mjög hratt undanfarnar vikur en það hefur fengið hátt í þrjár milljónir spilanir þegar þetta er skrifað . Fyrir marga kunna þessar vinsældir að hljóma ótrúlega en þegar horft er á myndbandið koma þær ekki á óvart . Lagaval þeirra félaga virðist henta þeim sérlega vel og má segja að þeir hitti þarna naglann í botn í einu þéttu höggi . Flutningurinn er hreint út sagt ótrúlegur . Mike Massé gerir frábærlega vel í að ná rödd upprunalegu útgáfunnar og félagi hans Jeff Hall fylgir eftir með því að radda lagið óaðfinnanlega . Útlitslega séð minna þeir félagar óneitanlega á Tenacious D , dúett Jack Black og Kyle Gass . En þetta er einfaldlega miklu betra . Mike og Jeff eru líka ekkert í kvikmyndabransanum en þeir eru reyndar báðir í fullu starfi sem lögfræðingar í sínum heimabæ . Þetta er ekki eina upptakan með þessum rísandi stjörnum á YouTube . Frá árunum 2009 / 2010 hafa þeir sett inn ótal útgáfur af þekktum slögurum með sveitum eins og U2 , Coldplay , Rolling Stones og mörgum fleirum . Allt frábærar útsetningar með mögnuðum flutningi . Ef þú varst ekki búinn að kíkja á þetta nú þegar þá verður þú að gera það núna .